b'\n_START_ARTICLE_\nJosep Maria Beroy Garcia\n_START_SECTION_\nInicis professionals\n_START_PARAGRAPH_\nApr\xc3\xa8n els rudiments art\xc3\xadstics amb el pintor Ismael Font Sabat\xc3\xa9 (parent de Alfonso Font). La seva traject\xc3\xb2ria la inici\xc3\xa0 amb el fanzine Zero al costat d\'altres prestigiosos autors de la seva generaci\xc3\xb3: Das Pastoras, Pascual Ferry, Antoni Garc\xc3\xa9s, Miguelanxo Prado o Mike Ratera. _NEWLINE_Al final ja del boom del c\xc3\xb2mic adult a Espanya, arriba a publicar algunes historietes en les millors revistes de l\'\xc3\xa8poca, com Rambla, Creepy (Doctor Mabuse en 1985) i Zona 84 (999 al 1986)._NEWLINE_Posteriorment, va publicar a Cairo (Ajeno, 1987-88); Cimoc (Zoo-Aventuras de Tristan Karma, 1990 o Versus, gui\xc3\xb3 de Josep Maria Polls, 1992), El Jueves (1992-1994) i El Peque\xc3\xb1o Pa\xc3\xads (1994-96)._NEWLINE_L\'any 1994 va comen\xc3\xa7ar a realitzar il\xc2\xb7lustracions de decorats per a la filmaci\xc3\xb3 d\'anuncis amb el director d\'art Eduard Arruga. _NEWLINE_L\'any 1996 comen\xc3\xa7a a donar classes a l\'Escola Joso, al mateix temps que en rep de Comunicaci\xc3\xb3 Audiovisual a la Universitat Pompeu Fabra.\n_START_SECTION_\nNous mercats (des del 1999)\n_START_PARAGRAPH_\nA la recerca de nous mercats en els quals poder seguir desenvolupant la seva vocaci\xc3\xb3, Beroy comen\xc3\xa7a a treballar pel mercat infantil alemany a trav\xc3\xa9s de l\'ag\xc3\xa8ncia Comicon, realitzant sense signar-los i amb un estil proper al del manga diverses edicions de Digimon (1999-2004) i Totally Spies (2001),_NEWLINE_a m\xc3\xa9s de col\xc2\xb7laborar amb il\xc2\xb7lustracions i historietes en les revistes Jessy (2004-2005) i Bobbi (aquesta \xc3\xbaltima repartida gratu\xc3\xaftament des de 2007 per Volkswagen en els seus concessionaris a Alemanya). _NEWLINE_Tamb\xc3\xa9 el mateix any, va comen\xc3\xa7ar a temptejar el mercat nord-americ\xc3\xa0 amb dos \xc3\xa0lbums col\xc2\xb7lectius de Paradox Press: The big book of grimm i The big book of hoaxes. L\'any 2001, amb gui\xc3\xb3 de Steve Vance, inicia una miniserie de 4 n\xc3\xbameros de Deadman per DC Comics. Eventualment, aquesta sofriria les conseq\xc3\xbc\xc3\xa8ncies dels atemptats de l\'11 de setembre en retallar el seu editor les escenes m\xc3\xa9s violentes. Un dia despr\xc3\xa9s de l\'atemptat terrorista  t\xc3\xa9 el seu primer fill, de nom Roger._NEWLINE_Anys despr\xc3\xa9s, comen\xc3\xa7a a treballar per a la nord-americana IDW Publishing; els comic book Alien Spotlight: Vulcans (2007)  i Dr. Who #2 (2008), amb guions de James Patrick i Gary Russell, respectivament, serien els seus treballs per aquesta editorial._NEWLINE_A partir del 2006 tempteja tamb\xc3\xa9 el mercat franc\xc3\xb2fon, en el qual amb anterioritat s\'havien publicat algun dels seus \xc3\xa0lbums editats a la d\xc3\xa8cada dels 80 com Ajeno o Zoo, Las Aventuras de Trist\xc3\xa1n Karma (Premi Especial del Jurat al festival de Sierre de l\'any 1989). En aquesta ocasi\xc3\xb3 \xc3\xa9s a trav\xc3\xa9s de la productora Seven Sept per la qual realitza les aproximadament 400 il\xc2\xb7lustracions del projecte audiovisual "Sanglante Chicago" que va ser definit com a BDVD, un h\xc3\xadbrid entre un DVD i un c\xc3\xb2mic o "bande d\xc3\xa9ssin\xc3\xa9e". L\'any 2007, Editions Soleil li proposa participar en l\'\xc3\xa0lbum col\xc2\xb7lectiu Johnny Halliday. Al comen\xc3\xa7ament de 2010, aquesta editorial francesa, dins del seu segell Cherche Futurs, i amb el perm\xc3\xads de Lois McMaster Bujold comen\xc3\xa7a a publicar-li l\'adaptaci\xc3\xb3 a c\xc3\xb2mic de la s\xc3\xa8rie de Milers Vorkosigan, amb un primer exemplar titulat com la novel\xc2\xb7la hom\xc3\xb2nima: "L\'Apprentissage du Guerrier" ("L\'aprenent de guerrer"). El gui\xc3\xb3 va ser realitzat per Dominique Latil i la portada per Alain Brion. La s\xc3\xa8rie, i per extensi\xc3\xb3 el mateix segell "Cherche Futurs" no aconsegueixen les vendes esperades i s\xc3\xb3n cancel\xc2\xb7lats per l\'editorial. Posteriorment, Beroy col\xc2\xb7labora amb l\'editorial Gl\xc3\xa9nat Espanya en el rellan\xc3\xa7ament de la hist\xc3\xb2rica s\xc3\xa8rie Haza\xc3\xb1as B\xc3\xa9licas amb la seva participaci\xc3\xb3 en l\'\xc3\xa0lbum "Dos \xc3\x81guilas de un tiro" amb gui\xc3\xb3 de Hern\xc3\xa1n Migoya. L\'any 2011 comen\xc3\xa7a a treballar en el d\xc3\xadptic "\xc3\x80 l\'Ombre du Convoi" per a l\'editorial francesa Casterman amb gui\xc3\xb3 del belga Kid Toussaint. La hist\xc3\xb2ria narrada en els dos \xc3\xa0lbums es basa en un fet hist\xc3\xb2ric \xc3\xbanic: l\'assalt per part de tres membres de la resist\xc3\xa8ncia belga (Youra Livschitz, Robert Maistrau i Jean Franklemon) al comboi n\xc3\xbamero 20 de deportats que, procedent de les Cassernes Dossin a Mechelen tenia com a destinaci\xc3\xb3 els camps de concentraci\xc3\xb3. L\'assalt, realitzat amb mitjans primaris i sense armes, va alliberar a m\xc3\xa9s de 200 presoners, encara que molts d\'ells van ser abatuts pels guardes del tren o recapturats. L\'obra compta amb un emotiu pr\xc3\xb2leg de Simon Gronowski, un dels pocs supervivents d\'aquella hist\xc3\xb2rica fugida, que llavors comptava amb poc m\xc3\xa9s de 10 anys d\'edat. En el d\xc3\xadptic es narra part de la hist\xc3\xb2ria europea on el nacionalisme ha tingut un desgraciat protagonisme com a instigador de guerres, racisme i genocidi. L\'obra va obtenir excel\xc2\xb7lents cr\xc3\xadtiques a Fran\xc3\xa7a i un esment especial per part de la Lliga dels Drets Humans a B\xc3\xa8lgica. A principis del 2014 a l\'\xc3\xa0lbum Versus que Beroy va realitzar el 1992 per l\'Editorial Norma al costat del guionista Josep Maria Polls va ser objecte d\'una posada al dia a fi de la seva publicaci\xc3\xb3 a Fran\xc3\xa7a a c\xc3\xa0rrec de la filial francesa de l\'editorial espanyola Di\xc3\xa1bolo Ediciones.'